S K R A Ć E N I Z A P I S N I K

Sa 16. redovne sjednice Općinskog vijeća Općine Borovo održane dana 22.02.2019.g u sali za sastanke Općine Borovo sa početkom u 18,00 sati.

SJEDNICI PRISUSTVUJU:

1. Srđan Jeremić, mag. oec.
2. Milan Poznanović

 3. Danko Nikolić, dipl pravnik

 4. Lazar Bosić, oec.

 5. Milica Popadić

 6. Dušan Latas

 7. Senka Romić, stručna prvostupnica ekonomije-smjer trgovina

 8. Branko Perišić, dipl.agronom

 9. Željko Lukić

 10. Zvonko Hill

 11. Zoran Kojić

 12. Desa Jankov,oec

 13. Milan Rakić

 14. Dragana Bošnjak

 15. Nikola Ostojić

ODSUTAN

Rajko Lukić, ing. mašinstva

Ostali prisutni:

 1. Slavoljub Lazić, predsednik Povjerenstva za poljoprivredu i procjenu štete od EN,

 2. Petar Božunović, predsednik Povjerenstva za financije i proračun,

 3. Sandra Janjić,predsednica Povjerenstva za zaštitu potrošača i socijalna pitanja,

 4. Marina Nedić, predsednica Povjerenstvae za društvena pitanja, sport i omladinu,

 5. Dragana Zečević, novinar Radio Borova,

 6. Zoran Baćanović,mag.iur općinski načelnik,

 7. Duško Drobić,zamjenik općinskog načelnika,

 8. Slobodanka Stevanović,dipl.pravnica sekretar općinskog vijeća,

 9. Ljiljana Jakovljević,dipl.oec direktorica EKO DUNAV-a d.o.o. za komunalno gospodarstvo,

Nakon što je predsjednik utvrdio da sjednici prisustvuje 15 vijećnika, otvara 16. redovnu sjednicu te konstatuje da je jednoglasno usvojen slijedeći

**D N E V N I R E D**

1. Zaključak o usvajanju zapisnika sa 15. redovne sjednice Općinskog vijeća Općine Borovo.

**KOMUNALNO GOSPODARSTVO**

2. Odluka o komunalnim djelatnostima.

3. Odluka o komunalnoj naknadi.

4. Odluka o komunalnom doprinosu.

5. Odluka o izmjenama i dopunama Odluke o načinu i uvjetima obavljanja dimnjačarske djelatnosti
 na području Općine Borovo.

-Odluka o usvajanju pročišćenog teksta

6. Odluka o prijenosu prava upravljanja reciklažnim dvorištem na EKO DUNAV d.o.o. za
komunalno gospodarstvo.

7. Odluka o usvajanju Izvještaja o gospodarenju komunalnim otpadom na području Općine Borovo.

POLJOPRIVREDA

8. Odluka o izmjenama i dopunama Programa raspolaganja poljoprivrednim zemljištem u
vlasništvu RH na području k.o.Borovo.

- Aneks Ugovora o dugotrajnom zakupu poljoprivrednog zemljišta u vlasništvu Republike
Hrvatske

DRUŠTVENE DJELATNOSTI I SOCIJALNA SKRB

9.Odluka o načinu držanja kućnih ljubimaca i postupanju są napuštenim i izgubljenim životinjama, te divljim životinjama pronađenim izvan prirodnog staništa na području Općine Borovo.

10.Odluka o izmjenama i dopunama Odluke o uvjetima i načinu ostvarivanja prava iz socijalne skrbi.

- Odluka o usvajanju pročišćenog teksta

11. Odluka o usvajanju Izvještaja o radu općinskog načelnika za vremenski period 01.07-2018. do
31.12.2018.

12.Razno.

1. Zaključak o usvajanju zapisnika sa 15. redovne sjednice Općinskog vijeća Općine Borovo.

 Budući da nije bilo primjedbi na skraćeni zapisnik, predsjednik konstatuje da je isti usvojen jednoglasno.

**KOMUNALNO GOSPODARSTVO**

2. Odluka o komunalnim djelatnostima.

 Baćanović Z. Upoznaje vijećnike da je na snazi novi Zakon o komunalnom gospodarstvu kojim su propisani rokovi za donošenje pripadajućih Odluka, da se za građane ne mijenja ništa u odnosu na cijenu te da se izmjene odnose u najvećoj mjeri na obveze jedinice lokalne samouprave.

Posebno naglašava da Odluka sadrži odredbu da se na području Općine Borovo komunalne djelatnosti ne obavljaju na osnovu dodjeljene koncesije, što je u prethodnom periodu bio slučaj są obavljanjem dimnjačarske djelatnosti.

 Predsjednik konstatuje da je Odluka usvojena jednoglasno bez primjedbi.

3. Odluka o komunalnoj naknadi.

 Budući da nije bilo pitanja, predsjednik konstatuje da je Odluka usvojena jednoglasno bez primjedbi.

4. Odluka o komunalnom doprinosu.

 Budući da nije bilo dodatnih pitanja niti prijedloga, predsjednik konstatuje da je Odluka usvojena jednoglasno bez primjedbi.

5. Odluka o izmjenama i dopunama Odluke o načinu i uvjetima obavljanja dimnjačarske djelatnosti
 na području Općine Borovo.

-Odluka o usvajanju pročišćenog teksta

 Baćanović Z. Detaljnije obrazlaže predloženu izmjenu da korisnici prava na djelomično podmirenje troškova stanovanja iz općinskog proračuna podmiruju 50% vrijednosti računa z a dimnjačarske usluge.

 Budući da nije bilo dodatnih pitanja niti prijedloga, predsjednik konstatuje da je Odluka usvojena jednoglasno bez primjedbi, kao i pročišćeni tekst Odluke.

6. Odluka o prijenosu prava upravljanja reciklažnim dvorištem na EKO DUNAV d.o.o. za
komunalno gospodarstvo.

 Baćanović Z. Izjavljuje da nije zadovoljan niti načinom izvođenja radova, niti situacijom u kojoj je općina bila prisiljena tražiti suglasnost za produženje rokova, ali da su radovi sada pri samom kraju te preostaje da se na vrijeme povede računa o samom načinu funkcioniranja reciklažnog dvorišta što se prvenstveno odnosi na predaju objekta na upravljanje komunalnom poduzeću u čijoj nadležnosti je gospodarenje otpadom. Skreće pažnju da će rad reciklažnog dvorišta prozrokovati mnogobrojne probleme, ali njegovom izgradnjom i početkom rada općina je ispunila svoju zakonsku obvezu, dok će u narednoj fazi država morati organizirati i sve slijedeće korake gospodarenja otpadom budući da reciklažna dvorišta nisu sama sebi svrha.

 Budući da nije bilo dodatnih pitanja niti prijedloga, predsjednik konstatuje da je Odluka usvojena jednoglasno bez primjedbi.

7. Odluka o usvajanju Izvještaja o gospodarenju komunalnim otpadom na području Općine Borovo.

 Izvještaj je usvojen jednoglasno bez primjedbi.

POLJOPRIVREDA

8. Odluka o izmjenama i dopunama Programa raspolaganja poljoprivrednim zemljištem u
vlasništvu RH na području k.o.Borovo.

 Baćanović Z. Upoznaje vijećnike są primjedbama Ministarstva koje su općini dostavljene u pismenom obliku, a koje su ovim izmjenama i dopunama otklonjene, posebno objašnjavajući promjenu poljoprivrednog zemljišta određenog za povrat. Naime prvobitnim programom, za povrat je bila predviđena kastarska čestica na kojoj je kanal, te se u tome slučaju ovo zemljište tretira kao javno vodno dobro i ne može biti predmet povrata, kao ni zemljište koje je uz građevinsku zonu.Iz navedenog razloga za povrat je planirano zemljište kao u prijedlogu Programa.

 Budući je za sjednicu vijeća pripremljena video prezentacija, vijećnicima se tačno navode područja i brojevi kastarskih čestica određenih za povrat, za dugoročni zakup i zakup. Općinski načelnik također detaljno obilježava prostor koji uopće ne može biti predmet raspolaganja budući se vodi kao javno vodno dobro. Posebno naglašava da Općina Borovo nema poljoprivrednog zemljišta za prodaju jer nisu ispunjeni zakonski uvjeti.

 Nakon detaljnog obrazloženja prijedloga Programa, općinski načelnik čita primjedbu VUPIK-a d.d. Vukovar dostavljenu na propisanom obrascu putem javnog (internet) savetovanja o prijedlogu Programa, te istu smatra neosnovanom budući da se zemljište koje je trenutno u dugoročnom zakupu, po isteku roka na koji je dodijeljeno, planira takođe dodijeliti u zakup lokalnim poljoprivrednicima. Naglašava da u konkretnom slučaju VUPIK d.d. Vukovar do daljnjeg ostaje u dugogodišnjem zakupu cca 240 ha.

 Perišić B. Postavlja pitanje kako se ponovo može pojaviti potreba za rezerviranjem cca 25 ha za povrat, ako je na osnovu prethodnog Programa taj povrat izvršen?

 Baćanović Z. Pojašnjava da općina mora u Program uvrstiti količinu za koju je od nadležnog upravnog tijela dobila podatak o količini potrebnog poljoprivrednog zemljšta za ove namjene, da je upoznat są činjenicom da su neki građani nezadovoljni rješenjem upravnog tijela pokrenuli sudske postupke, ali da nema saznanja niti koji su to građani, koliko ih je ili bilo koje druge okolnosti. Smatra da je jedino važno da općinsko vijeće u cijelosti ispoštuje zakonske odredbe i propisanu proceduru, da se u Program uvrste sva pismena očitovanja nadležnih tijela kako bi Program u što kraćem roku dobio suglasnost.

 Perišić B. Inzistira na prisjećanju o postupku izrade prethodnog Programa te postavlja pitanje tajnici općinskog vijeća o točnom datumu i godini kada je koji povrat izvršen, na koje tajnica u datom trenutku nije bila u mogućnosti odgovoriti.

 Poznanović M. Podsjeća da je i kod donošenja prethodnog Programa također morala biti poštovana propisana procedura, da se verovatno i u tome periodu radilo na osnovu pribavljanja očitovanja o trenutnom statusu poljoprivrednog zemljišta kao što je to slučaj i sada.

 Budući da dodatnih pitanja nije bilo predsjednik konstatuje da je Program raspolaganja poljoprivrednim zemljištem u vlasništvu Republike Hrvatske na području k.o. Borovo, są predloženim izmjenama i dopunama jednoglasno usvojen kao i prečišćeni tekst Programa.

- Aneks Ugovora o dugotrajnom zakupu poljoprivrednog zemljišta u vlasništvu Republike
Hrvatske

 Baćanović Z. Upoznaje vijećnike da je VUPIK d.d. Vukovar kao nositelj dugogodišnjeg zakupa poljoprivrednog zemljišta na području k.o. Borovo u postupku strukturnih promjena, da se mijenja naziv VUPIK d.d. Vukovar u VUPIK d.d. plus koja tvrtka ima i novi OIB što ukazuje da se radi o potpuno novom pravnom i poslovnom subjektu, te da se unazad cca 3 mjeseca vrši pritisak na čelnike jedinica lokalne samouprave u smislu obveze potpisivanja Aneksa Ugovora u kojem aktu se ne rješava pitanje cijene zakupa, zapošljavanja građana, vlasničke strukture i sl. Nadalje informira da je u Zagrebu u 12. mjesecu održan sastanak są predstavnicima Ministarstva poljoprivrede i Državnog odvjetništva kojemu je prisustvovao veliki broj općinskih načelnika i gradonačelnika, na kojemu se većina prisutnih izjasnila protiv potpisivanja ovoga akta, dok se njime ne riješe pitanja na koja nitko nije dobio čak ni odgovor:

- utvrđivanje obveze zapošljavanja građana srazmjerno broju dodijeljenih ha poljoprivredne površine,

- ujednačavanje vrijednosti cijene zakupa u odnosu na kvalitet, odnosno klasu poljoprivrednog zemljišta (budući da je zakup u rasponu od cca 250,00 kn pa do 1.250,00 kn). Opisujući konkretnu problematiku, načelnik izvještava o još dva održana sastanka koji se odnose na poljoprivredu od kojih je jedan bio u Zagrebu na inicijativu saborskog Odbora za poljoprivredu sa ciljem ponovnog pritiska za potpisivanje Aneksa Ugovora, a drugi u Vinkovcima i odnosio se na tehniku izrade Programa raspolagnja poljoprivrednim zemljištem u vlasništvu RH.

 Svoje izlaganje općinski načelnik zaključuje namjerom da se u narednom periodu održi tematska sjednica općinskog vijeća po ovome pitanju na kojoj bi se razmotrili svi relevantni faktori te donijela konačna Odluka po kojoj će se postupiti.

 Takođe napominje da temeljni Ugovor sadrži odredbu o mogućnosti raskida u slučaju promjene vlasničke strukture.

 Predsjednik općinskog vijeća smatra da je tematika veoma delikatna te podržava prijedlog održavanja tematske sjednice na kojoj bi se svi aspekti problema sagledali objektivno prije donošenja konačne odluke.

DRUŠTVENE DJELATNOSTI I SOCIJALNA SKRB

9.Odluka o načinu držanja kućnih ljubimaca i postupanju są napuštenim i izgubljenim životinjama, te divljim životinjama pronađenim izvan prirodnog staništa na području Općine Borovo.

 Romić S. Kao predsjednica Povjerenstva upoznaje prisutne da su članovi Povjrenstva još Dr Bogoljub Bančić i Novica Gajić, prof. da je sastanak održan u dva navrata i to 07.02.2019 god. te ponovno 21.02.2019 god. da je cjelokupna problematika razmatrana na način da se udovolji propisanoj zakonskoj formi a istovremeno prilagodi građanim,a njihovim mogućnostima i obvezama. Naglašava da je zauzet stav da se najvećim dijelom inzistira na edukaciji građana, a potom da se kao krajnje mjere primjenjuju i sankcije.

 Izvještava o prispjelim primjedbama na provedeno internetsko javno savetovanje o prijedlogu Odluke:

- primjedbe se odnose na propisivanje obveze vezivanja pasa lancem ukoliko ne posjeduju ograđeni prostor unutar dvorišnog dijela, koja je i usvojena te je iz prijedloga Odluke brisana riječ „lanac”, te na ostavljanje mogućnosti za trajnu sterilizaciju kao oblik kontrole razmnožavanja koju je Povjerenstvo odbilo jer je jednoglasno zauzet stav da se ne smatra humanim propisati obvezu trajne sterilizacije prije nego se iscrpe edukativne i upozoravajuće mogućnosti.

 Izvještavanje zaključuje informacijom da su pristigle 4 primjedbe identičnog sadržaja te su sve 4 djelomično usvojene.

 Predsednik konstatuje da je Odluka donesena jednoglasno.

10.Odluka o izmjenama i dopunama Odluke o uvjetima i načinu ostvarivanja prava iz socijalne skrbi.

- Odluka o usvajanju pročišćenog teksta

 Baćanović Z. Pojašnjava osnovne izmjene koje se odnose na način djelomičnog podmirenja troškova stanovanja iz općinskog proračuna a kojima se definira da će se korisnicima ubuduće isplaćivati novčana sredstva u vrijednosti odobrenih režijskih troškova i to kvartalano. Osim navedenog novina je da se dimnjačarske usluge u 50% vrijednosti podmiruju iz općinskog proračuna a 50% će plaćati korisnici.

 Predsjednik konstatuje da su izmjene i dopune usvojene jednoglasno kao i pročišćeni tekst Odluke.

11. Odluka o usvajanju Izvještaja o radu općinskog načelnika za vremenski period 01.07-2018. do
31.12.2018.

 Predsjednik konstatuje da nije bilo dodatnih pitanja niti primjedbi te je jednoglasno donesena Odluka o usvajanju Izvještaja općinskog načelnika za vremenski period od 01.07.2018. - 31.12.2018.

12.Razno.

 Latas D. Poziva vijećnike i druge zainteresovane da se odazovu i prisustvuju kazališnoj predstavi Sropskog narodnog pozorišta iz Beograda koja će se održati 07.03.2019 god. Pojašnjava da se radi o susretu tri žene koje na komičan način predstavljaju svoje viđenje životnih situacija.

 Bošnjak D. Izvještava da su završeni radovi na izgradnji antenskog stupa te zahvaljuje vjećnicima što su imali razumjevanja za rješenje ovoga problema.

 Dnevni red je iscrpljen sjednica je završena u 20,30 sati.

ZAPISNIK VODILA PREDSJEDNIK OPĆINSKOG

 VIJEĆA

Slobodanka Stevanovic,dipl.pravnica Srđan Jeremic,mag.oec